ศิริศิลป์ โชติวิจิตร

**ศิริศิลป์ โชติวิจิตร** ชื่อเล่น **กวาง** (เกิด 14 สิงหาคม พ.ศ. 2525) อดีตเป็นนักร้องนำของวงเอบีนอร์มัล และผ่านการประกวดนักร้องนำยอดเยี่ยมจากการประกวด AC Music Contest มีผลงานเพลงกับเอบีนอร์มัลตั้งแต่ชุดอัลบั้ม **ปกติ** และร้องเพลงประกอบภาพยนตร์เรื่อง แฟนฉัน ในปีถัดมา ปัจจุบันเป็นศิลปินเดี่ยว อีกทั้งยังเป็นนักแข่งรถยนต์ และครูสอนดำน้ำ

กวาง ศิริศิลป์ ปัจจุบัน กำลังคบหาดูใจกับ เพลง - กวิตา รอดเกิด อดีตนักแสดงช่อง 7HD และเป็นบุตรสาวของ กาญจนา จินดาวัฒน์ อดีตนักแสดง

## ประวัติ
* **ระดับมัธยมศึกษา** โรงเรียนอัสสัมชัญ รุ่น 114 
* **ระดับอุดมศึกษา** คณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าธนบุรี

## การรวมกลุ่มวงดนตรี
ศิริศิลป์ เริ่มสนใจทางด้านดนตรีตั้งแต่ช่วงมัธยมศึกษาปีที่ 1 ที่โรงเรียนอัสสัมชัญ เริ่มต้นจากการเล่นเป็นมือกีตาร์ ซึ่งในช่วงแรกก็เพียงความต้องการที่อยากจะเท่เท่านั้น แต่เมื่อเล่นไปซักพักก็เริ่มมีการรวมกลุ่มกับเพื่อน และเข้าร่วมประกวดการแข่งขัน Ac Music Contest ซึ่งศิริศิลป์ได้เข้าประกวดแข่งขัน 3 ครั้ง อีกทั้งยังได้รางวัลนักร้องยอดเยี่ยม โดยเมื่อศิริศิลป์เริ่มเข้าศึกษาในชั้นระดับอุดมศึกษาในระดับปี 1 ที่สถาบันเทคโนโลยีพระจอมเกล้าธนบุรียังได้รับการติดต่อให้ไปลองเทสต์เสียงและเป็นจุดเริ่มต้นในการตั้งวง

## ผลงาน
### อัลบั้มในวงเอบีนอร์มัล
* พ.ศ. 2545 อัลบั้ม **ปกติ**
* พ.ศ. 2547 อัลบั้ม **Fast Lane** 
* พ.ศ. 2549 อัลบั้ม **Most Wanted** 
* พ.ศ. 2550 อัลบั้ม **See Through**

### เพลงประกอบภาพยนตร์
* พ.ศ. 2546  ภาพยนตร์ แฟนฉัน (ขับร้องเพลง แฟนฉัน)

### เพลงประกอบละคร
* พ.ศ. 2548 คนไม่ดีก็มีหัวใจ (เพลงประกอบละคร คุณชายจำแลง)
* พ.ศ. 2555 จะอยู่ตรงนี้จนวันสุดท้าย (เพลงประกอบละคร หงส์สะบัดลาย)
* พ.ศ. 2555 เขาที่เพิ่งเจอกับเธอที่มาก่อน (เพลงประกอบละคร หงส์สะบัดลาย) Feat. เต้น นรารักษ์ ใจบำรุง
* พ.ศ. 2556 อยากเป็นคนนั้น (เพลงประกอบละคร แรงปรารถนา) Feat. มาเรียม B5
* พ.ศ. 2558 ทั้งที่ผิดก็ยังรัก (เพลงประกอบละคร เงาใจ)
* พ.ศ. 2559 ผิดทั้ง 2 ทาง (เพลงประกอบละคร ร่างใหม่..หัวใจเดิม)
* พ.ศ. 2562 ใช่เลย (เพลงประกอบละคร แม่มดเจ้าเสน่ห์)
* พ.ศ. 2563 ไม่ได้เกิดมาเพื่อยอมแพ้ (เพลงประกอบละคร ล่าท้าชน)
* พ.ศ. 2565 หลุมพราง (เพลงประกอบละคร เจ้าสาวจำเลย) Feat. NOINAE

### ผลงานร่วมร้อง
* อย่าทำให้ฉันรักเธอ - บัวชมพู ฟอร์ด
* มองเห็นแต่ไม่ได้ยิน - อรรคพันธ์ นะมาตร์

### ภาพยนตร์สั้น
* พ.ศ. 2557 บันทึกกรรม ตอน นางฟ้าผู้ไม่เคยหลับ (รับบท ชาติ)

### ละคร
* ทีมล่าทรชน (2561) (GMM25) รับบท ชนายุส ผิวเกลี้ยง (เต้อร์) (รับเชิญ)
* บาปอยุติธรรม​ (2564)​ (3HD33) รับบท บริบูรณ์ ชมชื่น (บูรณ์) (พี่ชายบัวบูชา (บัว) (ชื่อเดิม) / ปลายฝน (ฝน) (ชื่อใหม่)) (สมทบ)     
* แพศยา (2564) (PPTVHD36) รับบท พล (สมทบ)

### ละครซีรีส์
* พ.ศ. 2558 Wifi Society ตอน  In Relationship รัก/หลอน รับบท กริช
* พ.ศ. 2559 ซีรีส์ Love Rhythms ตอน อยากจะร้องดังดัง รับบท กวาง
* พ.ศ. 2567 ซีรีส์ ชะตา ชาตะ รับบท วิน

### คอนเสิร์ต

* คอนเสิร์ต My Name is Num Kala (19 - 20 พฤษภาคม 2561)
* คอนเสิร์ต Merit Ride (8 มิถุนายน 2557)

### ซิงเกิล
* พ.ศ. 2560 Oxygen เป็นพิษ
* พ.ศ. 2561 เหรอ Feat. ไอซ์ ปรีชญา
* พ.ศ. 2562 Time Machine (เลือกได้)
* พ.ศ. 2563 คืนวันจันทร์
* พ.ศ. 2568 น้ำที่ตา

## รางวัล
* คว้ารางวัลชนะเลิศ จากการประกวด AC Music Contest (รางวัลนักร้องยอดเยี่ยม)

## ประกวดร้องเพลง
ในรายการ The Mask Singer หน้ากากนักร้อง ในฉายาหน้ากากดำน้ำ ร้องเพลง My Generation แพ้หน้ากากมังกร

## อ้างอิง

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะสถาปัตยกรรมศาสตร์และการออกแบบ มหาวิทยาลัยเทคโนโลยีพระจอมเกล้าธนบุรี
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแข่งรถชาวไทย
ข่แข่งรถ
หมวดหมู่:ครูสอนดำน้ำชาวไทย